ΓΡΑΠΤΗ ΕΡΩΤΗΣΗ E-2887/02

υποβολή: Cristiana Muscardini (UEN) προς την Επιτροπή

(14 Οκτωβρίου 2002)

Θέμα: Καύσιμα και ρύπανση

Το φαινόμενο της ατμοσφαιρικής ρύπανσηςποβαθμίζει όλο και περισσότερο τις μεγάλες πόλεις και απειλεί επικίνδυνα τηνγεία των πολιτών. Οι αιτίες οφείλονται ως επί το πλείστον στις βλαβερές εκπομπές των οχημάτων με κινητήρα που στην συντριπτική πλειοψηφία τους χρησιμοποιούν ως καύσιμο την βενζίνη. Υπάρχουν όμως στο εμπόριο καύσιμα όπως το μεθάνιο που δεν ρυπαίνει καθόλου, ή τογρό προπάνιο (Gpl) με ελάχιστη ρύπανση, η χρήση των οποίων θα μείωνε τους κινδύνους ατμοσφαιρικής ρύπανσης.

Σε 26 ευρωπαϊκές χώρες λειτουργούν 7 154 σταθμοί διανομής Gpl, εκ των οποίων 1 830 στην Ιταλία, 1 699 στην Ολλανδία, 1 033 στη Γαλλία, 634 στο Βέλγιο, 465 στη Δανία και 260 στην Ιρλανδία.

Δεν διαθέτω στοιχεία για τους σταθμούς διανομής μεθανίου, θεωρώ όμως ότι η εξάπλωσή του είναι για την ώρα σαφώς κατώτερη.

Μπορεί η Επιτροπή να γνωστοποιήσει:

1. Δεν θεωρεί ότι μία μεγαλύτερη χρήση των καυσίμων αυτών θα σταματούσε τηνποβάθμιση στην οποίαπόκεινται οι μεγάλες πόλεις λόγω της διαρκώς αυξανόμενης κίνησης·

2. Είναι σε θέση να εξηγήσει τους λόγους της περιορισμένης χρήσης των προϊόντων αυτών που μεταξύ άλλων έχουν και το πλεονέκτημα να στοιχίζουν πολύ λιγότερο σε σχέση με τη βενζίνη·

3. Προτίθεται να παρουσιάσει πρωτοβουλίες έναντι των αυτοκινητοβιομηχανιών και των καταναλωτών με στόχο να παρασχεθούν κίνητρα για τη χρήση εναλλακτικών καυσίμων·

4. Θεωρεί ότι πρέπει να καταβληθεί κάθε δυνατή προσπάθεια ώστε να επιτευχθούν οικολογικά επίπεδα συμβατά με τη βιωσιμότητα της ανάπτυξης·

5. Θεωρεί ότι η αύξηση της χρήσης των καυσίμων αυτών θα μείωνε τις τεράστιες δαπάνες για την εισαγωγή πετρελαίου, ευνοώντας την αυτονομία μας όσον αφορά την ενέργεια·

Απάντηση της κας Wallstrm εξ ονόματος της Επιτροπής

(10 Δεκεμβρίου 2002)

Όπως επεσήμανε το Αξιότιμο Μέλος του Κοινοβουλίου, δυο είναι τα κυριότερα ζητήματα που συνδέονται με τη χρήση εναλλακτικών καυσίμων — οι περιβαλλοντικές ανησυχίες και η ασφάλεια του ενεργειακού εφοδιασμού.

Οι εκπομπές επιβλαβών ρύπων του ατμοσφαιρικού αέρα ρυθμίζονται, στην Κοινότητα, από νομοθετικές διατάξεις οι οποίες, κατ'αρχήν, είναι τεχνικού χαρακτήρα, ουδέτερες και βασισμένες στις επιδόσεις. Τα καλούμενα όρια Euro III ετέθησαν σε ισχύ το 2000, ενώ θα καταστούν έτι αυστηρότερα το έτος 2005 (Euro IV). Επιπλέον, για τα βαρέα φορτηγά, θα καταστούν αυστηρότερες, το 2008, οι οριακές τιμές για τα οξείδια του αζώτου (Euro V). Οι οριακές αυτές τιμές είναι τόσο αυστηρές ώστε και τα οχήματα που χρησιμοποιούν εναλλακτικά καύσιμα θα οφείλουν να λάβουν ειδικά μέτρα προκειμένου να συμμορφωθούν με αυτές. Επομένως, είναι αμφίβολο κατά πόσον τα οχήματα που χρησιμοποιούνγραέριο ή φυσικό αέριο προσφέρουν πλεονεκτήματα από πλευράς ρύπανσης του ατμοσφαιρικού αέρα, σε σύγκριση με τα οχήματα που χρησιμοποιούν συμβατικά καύσιμα. Ένα ελαφρό πλεονέκτημα μπορεί να θεωρηθεί ότι συνιστά το ζήτημα των εκπομπών σωματιδίων, σε σύγκριση με τα οχήματα ντήζελ, πλην όμως σε πολύ χαμηλά επίπεδα εκπομπών.

Σε μακροπρόθεσμη βάση, θα χρειαστεί να αυξηθεί το μερίδιο των καυσίμων — και στον τομέα των μεταφορών — τα οποία στηρίζονται σε ανανεώσιμες ενεργειακές μορφές, ούτως ώστε να περιοριστούν οι εκπομπές αερίων θερμοκηπίου. Εν προκειμένω ούτε το φυσικό αέριο (NG), ούτε τογραέριο (LPG), συνιστούν λύση. Μεσοπρόθεσμα, η χρήση φυσικού αερίου ήγραερίου θα μπορούσε να παράσχει ορισμένα πλεονεκτήματα σε σχέση με τα αέρια θερμοκηπίου, σε σύγκριση με τα οχήματα που χρησιμοποιούν βενζίνη, όχι όμως σε σύγκριση με τα οχήματα που χρησιμοποιούν ντήζελ, και μόνον εφόσον δενφίστανται σημαντικές εκπομπές μεθανίου στην αλυσίδα διανομής του φυσικού αερίου.

Από πλευράς ενεργειακού εφοδιασμού, ένα από τα κύρια συμπεράσματα της συζήτησης στην Πράσινη Βίβλο της Επιτροπής για την ασφάλεια του ενεργειακού εφοδιασμού, είναι η ανάγκη αύξησης της διαφοροποίησης των ενεργειακών πηγών και των πηγών εφοδιασμού(1). Σήμερα, ο τομέας των μεταφορών εξαρτάται σχεδόν κατά 100 % από το πετρέλαιο. Η αύξηση της διαφοροποίησης καυσίμων στον τομέα των μεταφορών είναι ζωτικής σημασίας για την αύξηση της ασφάλειας του ενεργειακού εφοδιασμού.

Ως εκ τούτου, η Επιτροπή συμμερίζεται την άποψη ότι η χρήση εναλλακτικών καυσίμων στον τομέα των μεταφορών πρέπει να αυξηθεί. Στην κατεύθυνση αυτή, εξέδωσε προ έτους σχετική ανακοίνωση, και

κατέθεσε δυο προτάσεις Οδηγιών για την θέσπιση βιοκαυσίμων και για φορολογικές μειώσεις, προκειμένου ναποστηριχθεί η θέσπιση τέτοιων καυσίμων. Επιπλέον, εργάζεται από κοινού με τα ενδιαφερόμενα μέρη προς αναζήτηση κατάλληλων στρατηγικών εφαρμογής, μακροπρόθεσμων και μεσοπρόθεσμων, ούτως ώστε να αυξηθεί η χρήση εναλλακτικών καυσίμων, με στόχο την επίτευξη μεριδίου 20 % το έτος 2020.

(1) Τελική έκθεση για την Πράσινη Βίβλο Προς μια ευρωπαϊκή στρατηγική ασφάλειας ενεργειακού εφοδιασμού COM(2002)321 τελικό.